**Απαραίτητα Βήματα που Απαιτούνται Από τον Φοιτητή για ΤΗ ΣΥΜΜΕΤΟΧΗ ΤΟΥ ΣΤΟ ΠΡΟΓΡΑΜΜΑ Erasmus+ ΜΕ ΣΚΟΠΟ ΤΙΣ ΣΠΟΥΔΕΣ ΣΤΟ ΕΞΩΤΕΡΙΚΟ**

**ΥΠΟΒΟΛΗ ΑΙΤΗΣΗΣ**

Οι υποψήφιοι οφείλουν να καταθέσουν στο Γραφείο Ευρωπαϊκών Προγραμμάτων τα εξής:

* Αίτηση Erasmus+ για Σπουδές στο Εξωτερικό (διατίθεται από το Γραφείο Ευρωπαϊκών Προγραμμάτων και στην ιστοσελίδα μας), συμπληρωμένη **ηλεκτρονικά** και υπογεγραμμένη από τον Τμηματικό Υπεύθυνο Erasmus+.
	+ *Η αίτηση περιλαμβάνει ειδικό πεδίο όπου συμπληρώνονται τα μαθήματα (ή και τα αντίστοιχα εργαστήρια, όπου χρειάζεται) που προτίθεται να παρακολουθήσει ο φοιτητής στο Πανεπιστήμιο Υποδοχής. Αυτά πρέπει να αντιστοιχηθούν με εκείνα του προγράμματος σπουδών του στο Γ.Π.Α. ως και το τρέχον ακαδημαϊκό έτος προκειμένου στο τέλος να αναγνωριστούν και να περαστούν στην Αναλυτική του Βαθμολογία. Για τούτο, απαιτείται το ονοματεπώνυμο και η υπογραφή του κάθε διδάσκοντος δίπλα στο κάθε επιλεγμένο μάθημα ή/και εργαστήριο αυτού (ή ηλεκτρονική αλληλογραφία με τον διδάσκοντα σε περίπτωση ηλεκτρονικής αποστολής της αίτησης). Επισημαίνεται ότι το Πανεπιστήμιο Υποδοχής πρέπει να συμπεριλαμβάνεται στον κατάλογο των Πανεπιστημίων με τα οποία το Τμήμα του υποψηφίου έχει συνεργασία. Εάν ο υποψήφιος υποβάλλει αίτηση για περισσότερα από ένα Πανεπιστήμια, η προαναφερθείσα διαδικασία αντιστοίχισης μαθημάτων και αναγνώρισης θα πρέπει να γίνει για κάθε Πανεπιστήμιο χωριστά, αλλά στην ίδια αίτηση.*
	+ *Για σπουδές διάρκειας ενός εξαμήνου το προτεινόμενο πρόγραμμα σπουδών πρέπει* ***να συγκεντρώνει τουλάχιστον 30 διδακτικές μονάδες.***
	+ *Σε περίπτωση που ο φοιτητής προτίθεται να πραγματοποιήσει μέρος της Πτυχιακής του Μελέτης σε Πανεπιστήμιο του εξωτερικού, στο σχετικό πεδίο της αίτησης οφείλει να συμπληρώσει τον τίτλο ή/και το αντικείμενο αυτής (στην ελληνική και αγγλική γλώσσα), συνοδευόμενο από το ονοματεπώνυμο και την υπογραφή του μέλους Δ.Ε.Π. που είναι ο επιβλέπων ή ο Υπεύθυνος Πρακτικής Άσκησης του Τμήματός του αντίστοιχα.*
* Φωτοαντίγραφο Αστυνομικής Ταυτότητας ή Διαβατηρίου με ταυτόχρονη επίδειξη του πρωτοτύπου (ή φωτογραφία Αστυνομικής Ταυτότητας ή Διαβατηρίου σε περίπτωση ηλεκτρονικής αποστολής της αίτησης)
* Φωτοαντίγραφα πιστοποιητικών γνώσης ξένων γλωσσών με ταυτόχρονη επίδειξη του πρωτοτύπου (ή φωτογραφία πιστοποιητικών γνώσης ξένων γλωσσών σε περίπτωση ηλεκτρονικής αποστολής της αίτησης). **Απαιτείται η γνώση της Αγγλικής γλώσσας σε επίπεδο τουλάχιστον Β2** του Common European Framework of Reference for Languages, δηλαδή επίπεδο First Certificate και των αντιστοίχων του).
* Επίσημη Βεβαίωση Αποδοχής από το Πανεπιστήμιο Υποδοχής (Acceptance Letter) ή σχετικό ηλεκτρονικό μήνυμα από τον υπεύθυνο του εργαστηρίου για την καταρχάς αποδοχή του φοιτητή (*για υποψήφιους για Πτυχιακή μελέτη ή Πρακτική Άσκηση*). Η διάρκεια μετακίνησης ορίζεται σε 3 μήνες.
* Δήλωση συναίνεσης για την ανάρτηση προσωπικών στοιχείων στη Διαύγεια κατά την ανακοίνωση των αποτελεσμάτων της αξιολόγησης των αιτήσεων
* Επίσημο Πιστοποιητικό Αναλυτικής Βαθμολογίας διαθέσιμο από την εφαρμογή e-student (για προπτυχιακούς φοιτητές)
* Το περίγραμμα για κάθε ένα από τα μαθήματα ανά Πανεπιστήμιο Υποδοχής και την αλληλογραφία μου με τον διδάσκοντα στο ΓΠΑ που συμφωνεί για την αναγνώριση (για προπτυχιακούς φοιτητές)
* Επίσημη αναλυτική βαθμολογία μαθημάτων για το πρώτο εξάμηνο σπουδών από την οποία να προκύπτει ότι ο υποψήφιος έχει ολοκληρώσει επιτυχώς το πρώτο εξάμηνο σπουδών (*για μεταπτυχιακούς φοιτητές*).
* Έγγραφο σύμφωνης γνώμης του Επιστημονικού Υπευθύνου του Π.Μ.Σ. *(για μεταπτυχιακούς φοιτητές)* ή έγγραφο σύμφωνης γνώμης της 3μελούς Συμβουλευτικής Επιτροπής *(για υποψήφιους διδάκτορες)* με το οποίο θα εγκρίνεται η μετάβαση του υποψηφίου στο εξωτερικό και θα πιστοποιείται ότι το πρόγραμμα που θα ακολουθήσει ο υποψήφιος θα αποτελέσει μέρος της ερευνητικής του εργασίας για την εκπόνηση της μεταπτυχιακής του μελέτης /διδακτορικής διατριβής και θα προσμετρηθεί στο συνολικό χρόνο των σπουδών του.
* Βεβαίωση της Γραμματείας του Π.Μ.Σ. σχετικά με την ημερομηνία ορισμού της Τριμελούς Συμβουλευτικής Επιτροπής *(για υποψήφιους διδάκτορες).*
* Επιστολή εκδήλωσης ενδιαφέροντος (*για* *υποψήφιους διδάκτορες)*

**ΑΞΙΟΛΟΓΗΣΗ ΑΙΤΗΣΕΩΝ**

Μετά το πέρας της προθεσμίας υποβολής αιτήσεων συνεδριάζει η Επιτροπή ERASMUS+ και αξιολογεί τις αιτήσεις των υποψηφίων σύμφωνα με τα κριτήρια που τίθενται στην προκήρυξη. Καταρτίζονται οι πίνακες κατάταξης των υποψηφίων σύμφωνα με την πληρότητα της αίτησης και με τα κριτήρια επιλογής, καθώς επίσης και οι πίνακες τελικής κατάταξης. Όλα τα αποτελέσματα αναρτώνται στη ΔΙΑΥΓΕΙΑ. Επίσης αποστέλλονται με ηλεκτρονικό μήνυμα σε όλους τους υποψήφιους (επιτυχόντες, επιλαχόντες & απορριφθέντες). Οι επιλαχόντες μετακινούνται μόνον εφόσον το Γ.Π.Α. λάβει συμπληρωματική χρηματοδότηση από το Ι.Κ.Υ.

**ΠΡΙΝ ΤΗ ΜΕΤΑΚΙΝΗΣΗ Ο ΕΠΙΤΥΧΩΝ ΦΟΙΤΗΤΗΣ ΟΦΕΙΛΕΙ:**

* Να ενημερωθεί άμεσα από τη σχετική ιστοσελίδα του Πανεπιστημίου Υποδοχής για την ισχύουσα διαδικασία υποβολής αίτησης και να συγκεντρώσει/συμπληρώσει τα απαιτούμενα δικαιολογητικά (ηλεκτρονική ή έντυπη αίτηση, **Συμφωνία Σπουδών**, αποδεικτικά γνώσης ξένης γλώσσας κλπ) με απόλυτο σεβασμό της προθεσμίας που τυχόν τίθεται από αυτό.
* Να αποστείλει στην ηλεκτρονική διεύθυνση european\_pr@aua.gr
* Σαρωμένο αντίγραφο της **Ευρωπαϊκής Κάρτας Ασφάλισης** με ισχύ για όλο το διάστημα της μετακίνησης.
* **Φόρμα ατομικών στοιχείων** σε μορφή .doc(διατίθεται από το Γραφείο Ευρωπαϊκών Προγραμμάτων).
* **Δελτίο Ατομικού Λογαριασμού** σε μορφή .doc (διατίθεται από το Γραφείο ΕυρωπαϊκώνΠρογραμμάτων) με τα πλήρη στοιχεία του τραπεζικού λογαριασμού που κατέχει, στον οποίο θα κατατεθεί το πλήρες ποσό της χορηγούμενης επιχορήγησης σε δύο δόσεις (80%-20%).
* Σαρωμένο αντίγραφο της πρώτης σελίδας του βιβλιαρίου τραπέζης ή όποιου άλλου αποδεικτικού διαθέτει στο οποίο πρέπει να φαίνεται ο ενδιαφερόμενος θα πρέπει να είναι πρώτος δικαιούχος.
* Αποδείξεις πληρωμής εισιτηρίων αναχώρησης (μετά την υπογραφή της Συμφωνίας Σπουδών και από τα τρία μέρη, δηλαδή τον μετακινούμενο, το Γ.Π.Α. και το Πανεπιστήμιο υποδοχής).
* Να πραγματοποιήσει διαδικτυακή αξιολόγηση της γλωσσικής ικανότητας στην κύρια γλώσσα διδασκαλίας και να προωθήσει την ηλεκτρονική επιβεβαίωση υποβολής της αξιολόγησης στο european\_pr@aua.gr. Σε περίπτωση που αδυνατεί να πραγματοποιήσει τη διαδικτυακή αξιολόγηση, ο δικαιούχος οφείλει να ενημερώσει άμεσα το Γραφείο Ευρωπαϊκών Προγραμμάτων.
* Να παρακολουθήσει με συνέπεια το διαδικτυακό γλωσσικό μάθημα με σκοπό να προετοιμάσει την περίοδο κινητικότητας στο εξωτερικό, εάν έχει λάβει τη σχετική άδεια (license) παρακολούθησης. Ο δικαιούχος θα πρέπει να ενημερώσει άμεσα το Γραφείο Ευρωπαϊκών Προγραμμάτων σε περίπτωση που αδυνατεί να παρακολουθήσει το διαδικτυακό μάθημα.
* Να προσέλθει στην ατομική συνάντηση (ή στη διαδικτυακή ανάλογα τις συνθήκες) που προγραμματίζεται από το Γραφείο Ευρωπαϊκών Προγραμμάτων ή τον Τμηματικό Υπεύθυνο ERASMUS (αφορά τους δικαιούχους των περιφερειακών Τμημάτων) κατά την οποία ο δικαιούχος ενημερώνεται αναλυτικά για τα δικαιώματα και υποχρεώσεις του και **υπογράφει τη** **Σύμβαση επιχορήγησης ERASMUS+ για Σπουδές και το Δελτίο Ατομικού Λογαριασμού.** Με το πέρας της ενημερωτικής συνάντησης, ο φοιτητής συμπληρώνει Υπεύθυνη Δήλωση ότι ενημερώθηκε σχετικά με τις υποχρεώσεις του και τα δικαιολογητικά που οφείλει να προσκομίσει με την επιστροφή του από το εξωτερικό.

**ΚΑΤΑ ΤΗΝ ΠΑΡΑΜΟΝΗ ΣΤΟ ΕΞΩΤΕΡΙΚΟ Ο ΔΙΚΑΙΟΥΧΟΣ:**

* Οφείλει να γνωστοποιήσει στο Γραφείο Ευρωπαϊκών Προγραμμάτων την άφιξή του (διατίθεται έντυπο από το Γραφείο Ευρωπαϊκών Προγραμμάτων), την ακριβή ταχυδρομική του διεύθυνση και τυχόν τηλέφωνο επικοινωνίας.
* Έχει δικαίωμα να αιτηθεί αναθεώρηση της Συμφωνίας Σπουδών εντός 2-5 εβδομάδων από την έναρξη του εξαμήνου. Στην περίπτωση αυτή, συμπληρώνεται η ενότητα “Learning Agreement During the Mobility” σύμφωνα με τις οδηγίες που θα δώσει το Γραφείο Ευρωπαϊκών Προγραμμάτων. Επισημαίνεται όμως ότι η αναθεώρηση είναι δυνατή μόνον σε εξαιρετικές περιπτώσεις.
* Παρακολουθεί με συνέπεια το διαδικτυακό γλωσσικό μάθημα, εάν έχει λάβει τη σχετική άδεια (license) παρακολούθησης. Ο δικαιούχος θα πρέπει να ενημερώσει άμεσα το Γραφείο Ευρωπαϊκών Προγραμμάτων σε περίπτωση που αδυνατεί να παρακολουθήσει το διαδικτυακό μάθημα
* Οφείλει να ενημερώσει το Ίδρυμα για κάθε μεταβολή στις ημερομηνίες έναρξης και λήξης της μετακίνησης όπως αυτές δηλώνονται στη Σύμβαση.

**μετα την επιστροφη του ο ΔΙΚΑΙΟΥΧΟΣ ΟΦΕΙΛΕΙ:**

* Να υποβάλει ηλεκτρονικά Τελική Έκθεση (EU Survey) σε διάστημα **6 ημερολογιακών ημερών** από τη στιγμή που θα λάβει σχετικό ηλεκτρονικό μήνυμα και να προωθήσει την ηλεκτρονική επιβεβαίωση υποβολής της έκθεσης στο european\_pr@aua.gr. Η υποβολή της Τελικής Έκθεσης (EU Survey) αποτελεί προϋπόθεση για την καταβολή στο δικαιούχο φοιτητή του υπολειπόμενου ποσού της επιχορήγησης.
* Να πραγματοποιήσει διαδικτυακή αξιολόγηση της γλωσσικής ικανότητας στην κύρια γλώσσα διδασκαλίας ανεξαρτήτως εάν παρακολούθησε διαδικτυακό μάθημα και να προωθήσει την ηλεκτρονική επιβεβαίωση υποβολής της αξιολόγησης στο european\_pr@aua.gr. Ο φοιτητής οφείλει να ενημερώσει άμεσα το Γραφείο Ευρωπαϊκών Προγραμμάτων σε περίπτωση που αδυνατεί να πραγματοποιήσει τη διαδικτυακή αξιολόγηση. Η διαδικτυακή αξιολόγηση κατά την επιστροφή του δικαιούχου αποτελεί προϋπόθεση για την καταβολή του υπολειπόμενου ποσού της επιχορήγησης.

## Να προσκομίσει στο Γραφείο Ευρωπαϊκών Προγραμμάτων (ή στον Τμηματικό Συντονιστή ERASMUS εφόσον προέρχεται από περιφερειακό Τμήμα) εντός 15 ημερών από την επιστροφή του:

* + Επίσημη Αναλυτική Βαθμολογία (Transcript of Records) αρμοδίως υπογεγραμμένη και σφραγισμένη από το Πανεπιστήμιο Υποδοχής, στην οποία αναφέρονται οι τίτλοι των μαθημάτων και οι τελικοί βαθμοί.

## Επίσημη Βεβαίωση, αρμοδίως υπογεγραμμένη και σφραγισμένη από το Πανεπιστήμιο Υποδοχής, η οποία οφείλει να περιλαμβάνει τις ακριβείς ημερομηνίες έναρξης και λήξης της Περιόδου Σπουδών (διατίθεται σχέδιο από το Γραφείο Ευρωπαϊκών Προγραμμάτων)

## Σε περίπτωση Πτυχιακής Μελέτης βεβαίωση του Επιβλέποντα (εις διπλούν) η οποία να περιγράφει τον τίτλο/ αντικείμενο αυτής, αναλυτικά το τυχόν πρόγραμμα, τα καθήκοντα που ανατέθηκαν στο φοιτητή κατά τη διάρκειά της καθώς και το έργο που αυτός επιτέλεσε.

## Αποδείξεις πληρωμής εισιτηρίων επιστροφής και κάρτες επιβίβασης αναχώρησης και επιστροφής.

## Πρωτότυπα αποκόμματα εισιτηρίων (μετάβασης/επιστροφής, επίσημες αποδείξεις εξόδων διαμονής (ενοικίου σε διαμέρισμα ή φοιτητική εστία, ξενοδοχείου κτλ), εφόσον υπάρχουν.